# Praha 27. október 2020

**Axis uvádza kompaktnú kameru s vynikajúcou kvalitou obrazu aj v scénach s výrazným pohybom**

**Axis Communications uvádza sieťovú kameru AXIS P1455-LE s bohatou funkčnou výbavou, kompaktnou konštrukciou a HDTV rozlíšením 1080p až do 60 fps. Je preto ideálnou voľbou na široké pokrytie dohľadových situácií, vhodná najmä na snímanie scén s výrazným pohybom.**

Kamera AXIS P1445-LE s technológiou Axis Forensic WDR, pripravená pre vonkajšiu inštaláciu, sníma kvalitný obraz aj v náročných scénach obsahujúcich súčasne tmavé aj svetlé plochy. Axis Lightfinder 2.0 zaručuje vynikajúci forenzný obraz i pri slabom osvetlení a technológia Axis OptimizedIR zas umožňuje dohľad aj v úplnej tme na vzdialenosť až 40 m.

*AXIS P1445-LE je skvelá nielen do vnútorných priestorov, ale ponúka kvalitné zábery aj pri použití v exteriéri. Kamera disponuje stupňom odolnosti IK10 a schopnosťou odolávať teplotám od -40°C do +60°C*

Adaptívna pohybová expozícia významne znižuje pohybové rozostrenie u približujúcich sa objekov alebo pri predmetoch nachádzajúcich sa veľmi blízko. Vďaka technológii edge-to-edge táto kamera ponúka navyše funkciu inteligentného párovania zahŕňajúcu so sieťovými reproduktormi Axis aj obojsmerný prenos zvuku.

Medzi najdôležitejšie charakteristiky patria:

* Lightfinder 2.0, Forensic WDR a OptimizedIR
* Technológia edge-to-edge
* Adaptívna pohybová expozícia
* Rozšírené bezpečnostné funkcie
* Zipstream s podporou štandardov H.264/H.265

Kamera AXIS P1455-LE je vybavená funkciou Axis Edge Vault, ktorá chráni ID kamery pred prípadným kybernetickým útokom a zjednodušuje tak autorizáciu produktov Axis v sieti. Technológia Axis Zipstream s podporou štandardov H.264 a H.265 tiež výrazne zmenšuje požiadavky na šírku pásma a úložný priestor.

Kamera sa začne dodávať prostredníctvom distribučných kanálov spoločnosti Axis v októbri 2020.

 ***Ďalšie informácie o spoločnosti Axis Communications vám radi poskytnú:***

*Marek Pavlica, Regional Communications Specialist, Russia, CIS & Eastern Europe, Axis Communications*

*Telefón: +420 734 319 237, E-mail:* *marek.pavlica@axis.com*

*Juraj Redeky, Senior Consultant, TAKTIQ COMMUNICATIONS s.r.o.*

*Telefón: +421 911 478 280, E-mail:* *juraj.redeky@taktiq.com*

***O spoločnosti Axis Communications***

*Spoločnosť Axis vytvára múdrejší a bezpečnejší svet s pomocou sieťových riešení, ktoré otvárajú prístup k lepšiemu zabezpečeniu a k novým spôsobom podnikania. Axis ako líder v oblasti sieťového videa ponúka produkty a služby video monitorovania a analýzu videa, riadenie prístupu a zvukových systémov. Spoločnosť Axis má vyše 3 000 zamestnancov vo viac ako 50 krajinách a pri poskytovaní klientskych riešení spolupracuje s globálnou sieťou partnerov. Spoločnosť Axis bola založená v roku 1984 a sídli vo švédskom Lunde. Viac informácií o spoločnosti Axis nájdete na webovej stránke* [*www.axis.com*](http://www.axis.com)*.*